Okresná prokuratúra Trnava 
Vajanského 22, 918 67 Trnava 1 	

Sp. zn. : 2 Pv 490/10/2207	Trnava, 9.2.2015
EEČ : 2-21-52-2015

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Trnava
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v čase od 16.20 hodiny dňa 30.07.2010 do 11.45 hodiny dňa 01.08.2010 na XXXXX poškodil zámok na vchodových dverách kancelárií číslo 9 a 10, následne vnikol do kancelárie číslo 9, kde násilím otvoril pokladničku z ktorej odcudzil peniaze v sume 4.000,- Korún českých (161,44,- €) čím spôsobil XXXXX, bytom XXXXX, XXXXX škodu vo výške 4.000,- Korún českých (161,44,- €), následne poškodil zámky na dverách kancelárií spoločností XXXXX, poškodením objektu spôsobil vlastníkovi objektu  XXXXX so sídlom XXXXX, XXXXX, škodu vo výške 150,- €.

o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Uznesením povereného príslušníka PZ Obvodného oddelenia PZ XXXXX ČVS:ORP-2276/O2-TT-2010 zo dňa 1.8.2010 bolo podľa § 199 ods. 1 Trestného poriadku začaté trestné stíhanie a uznesením rovnakej s.zn. zo dňa 12.1.2012 vznesené obvinenie XXXXX pre prečin krádeže podľa § 212 ods. 2 písm. a) Trestného zákona, na tom skutkovom základe ako je uvedený vo výrokovej časti tohto uznesenia. 

Dňa 15.5.2012 poverený príslušník Obvodného oddelenia PZ XXXXX uznesením ČVS:ORP-2276/O2-TT-2010 podľa § 228 odsek 2 písm. d) Trestného poriadku trestné stíhanie vedené proti XXXXX pre prečin krádeže podľa § 212 ods. 2 písm. a) Trestného zákona prerušil. 

	Na základe žiadosti okresnej prokurátorky Okresnej prokuratúry XXXXX           2 Pn 155/12 zo dňa 26.9.2012 o prevzatie trestného stíhania vedeného proti XXXXX pre prečin krádeže podľa § 212 ods. 2 písm. a) Trestného zákona česká strana rozhodla o prevzatí trestného stíhania. 

Uznesením Obvodného súdu pre Prahu 3 sp.zn. 1T 84/2014 zo dňa 8.9.2014 bolo podľa § 188 ods. 2 Trestného poriadku za okolností uvedených v § 172 ods. 2 písm. a) Trestného poriadku Českej republiky  zastavené trestné stíhanie obvineného XXXXX vedené pre vyššie uvedený skutok kvalifikovaný ako prečin krádeže podľa § 205 ods. 1 písm. b), ods. 2 Trestného zákonníka Českej republiky. Uznesenie nadobudlo právoplatnosť dňa 13.9.2014. 

	Po doručení uznesenia o zastavení trestného stíhania je potrebné vo veci vydať meritórne rozhodnutie v trestnom konaní vedenom na území Slovenskej republiky, ktoré bolo pred odovzdaním trestného oznámenia do Českej republiky prerušené, preto som rozhodla tak, že sa bude v trestnom stíhaní proti obvinenému XXXXX pre prečin krádeže podľa § 212 ods. 2 písm. a) Trestného zákona XXXXX.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Martina Guľová
prokurátorka